Administer Group

**Administer Group** on suomalainen henkilöstö-, talous- ja ohjelmistopalveluihin erikoistunut konserni, jonka palveluvalikoimaan kuuluvat muun muasa palkka- ja henkilöstöhallinnon ulkoistuspalvelut, taloushallinnon palvelut, ohjelmistot ja konsultointi sekä henkilöstövuokraus.

Yrityksen kotipaikka on Suomessa, ja sen toiminta kattaa yritysasiakkaat aina pienistä ja keskisuurista yhtiöistä suuryrityksiin sekä kuntiin ja julkiseen sektoriin. Perustamisvuosi on 1985.

## Historia

### 1980-luku: Perustaminen ja alkuvaiheet
Administer perustettiin vuonna 1985, kun Onni Aho perusti yhtiön, joka tarjosi tilitoimistopalveluja ja kiinteistöalan taloushallintoa.

### 2010-luku: Konsernirakenteen muodostuminen
Lokakuussa 2017 Administer osti Enfo Partner Oy:n, joka erikoistui sähköisen taloushallinnon palveluihin ja ohjelmistoihin. Yhtiö tunnettiin myöhemmin nimellä Adner Oy. Se fuusioitiin Administer Oyj:hin osana konsernin rakennetta yksinkertaistavaa integraatiota.

Vuonna 2018 Administer hankki 50 % omistusosuuden Kuntalaskenta Oy:stä, joka tuottaa talous- ja palkkahallinnon palveluja kunnille ja kuntayhtymille. Kauppa merkitsi Administerin ensimmäistä merkittävää laajentumista kuntasektorin palvelumarkkinoille.

Vuonna 2018 Administer osti Silta Oy:n, yhden Suomen johtavista palkka- ja HR-ulkoistuspalveluiden tarjoajista. Kauppa vahvisti konsernin asemaa suurten yritysten palkkahallinnon markkinajohtajana.

### 2020–2021: Ohjelmisto-osaaminen ja pörssilistautuminen
Vuonna 2021 Administer osti EmCe Solutions Partner Oy:n, joka on taloushallinnon ohjelmistoratkaisuihin erikoistunut suomalainen teknologiayhtiö.

Samana vuonna Administer Group listautui Nasdaq First North Growth Market Finland -markkinapaikalle.

Listautumisen avulla yhtiö vahvisti pääomarakennettaan ja rahoitti tulevia yritysostoja.

### 2022: Laajentuminen ja Kuntalaskenta Oy:n enemmistön osto
Vuonna 2022 Administer osti Econia Oy:n, joka tarjoaa talous-, HR- ja kansainvälisiä henkilöstöpalveluita. Econia toi konserniin merkittävän osaamisen henkilöstövuokrauksessa  ja kansainvälisissä palveluissa.

### 2023–2025: Julkisen sektorin kasvu ja konsernihistorian suurin yritysosto
Vuonna 2025 Administer ilmoitti kahdesta liiketoimintakaupasta Numera Palvelut Oy:n (Sarastia-brändi) julkisen sektorin talous- ja palkkahallinnon liiketoiminnan ostosta.

## Liiketoiminta ja palvelut

Administer Group tarjoaa laajan valikoiman talous- ja henkilöstöhallinnon palveluja, joita voidaan ryhmitellä seuraavasti:

* Taloushallinnon palvelut: kirjanpito, raportointi, laskutus, maksuliikenne, talousjohtopalvelut, harmaan talouden torjuntapalvelut,     palvelut kansainvälisille yrityksille
* Henkilöstöhallinnon palvelut: palkanlaskenta, HR-prosessien ulkoistus ja työsuhdeneuvonta, henkilöstövuokraus ja rekrytointi, Interim-palvelut (talous, palkka & HR), HR-konsultointi, työnantajapalvelut kansainvälisille yrityksille (PEO)
* Ohjelmistopalvelut: ohjelmistot ja palvelualustat talous- ja palkkahallintoon sekä alihankintaketjujen hallintaan

## Organisaatio ja rakenne
Administer Group muodostuu useista tytäryhtiöistä ja brändeistä:

* Silta Oy – palkka- ja HR-ulkoistuspalvelut
* Administer Oyj – taloushallinnon palvelut ja asiantuntijapalvelut
* Econia Oy – henkilöstövuokraus ja kansainväliset palvelut
* EmCe Solutions Partner Oy – taloushallinnon ohjelmistot
* Kuntalaskenta Oy – kuntasektorin talous- ja palkkahallinnon palvelut

Konsernilla on toimipisteitä useissa Suomen kaupungeissa sekä tytäryhtiöitä Ruotsissa ja Virossa.

## Vastuullisuus
Administer Groupin kertoo vastuullisuuden olevankeskeinen osa heidän strategiaansa ja liiketoimintaansa. Yhtiön vastuullisuustyö keskittyy neljään pääalueeseen: vastuullinen liiketoiminta, osaaminen ja henkilöstön hyvinvointi, laatu ja tietoturva sekä ympäristövastuu.

## Lähteet